ขอความช่วยเหลือจากแพทย์ เปลี่ยนวิถีชีวิตด้านอื่นๆ
การวัดความดันโลหิต ระดับคอเลสเตอรอล และน้ำตาลในเลือดช่วยให้คุณรักษาสุขภาพที่ดีได้ ความดันโลหิต คอเลสเตอรอล และน้ำตาลในเลือดเป็นปัจจัยหลักที่ทำให้เกิดโรคหัวใจ แต่คุณสามารถควบคุมได้ด้วยการเข้ารับการตรวจบ่อยๆ    ความดันโลหิต เข้ารับการตรวจความดันโลหิตทุก 2 ปี คุณอาจจะต้องตรวจบ่อยกว่านี้ถ้าคุณเป็นความดันโลหิตสูงหรือถ้าคุณมีความเสี่ยงที่จะเป็นโรคความดันโลหิตสูง  คอเลสเตอรอล ข้อมูลเกี่ยวกับคอเลสเตอรอลนั้นละเอียดมากขึ้นและตั้งอยู่บนพื้นฐานของไลโปโปรตีนที่มีขนาดเล็กกว่ามากกว่าจะเป็นคอเลสเตอรอลโดยรวม ดังนั้นขอให้แพทย์ตรวจระดับ C-reactive protein  (CRP) ระดับ CRP ที่สูงเกี่ยวข้องกับการอักเสบในหลอดเลือดแดงซึ่งเกี่ยวข้องกับโรคหัวใจ การตรวจเลือดธรรมดาก็สามารถตรวจระดับ CRP ได้  โรคเบาหวาน อายุที่ควรเริ่มเข้ารับการตรวจคัดกรองโรคเบาหวานคือ 45 ปี แต่คุณควรถามแพทย์ว่าเมื่อไหร่ที่คุณควรเข้ารับการตรวจคัดกรองตามประวัติทางการแพทย์และปัจจัยเสี่ยง ตอนนี้แม้แต่ภาวะเสี่ยงก่อนเป็นเบาหวานเองก็ได้รับการรักษาจากแพทย์ในฐานะที่เป็นปัจจัยเสี่ยงต่อการเป็นโรคเบาหวานและโรคหัวใจหลอดเลือดด้วยเช่นกัน กลุ่มอาการอ้วนลงพุง ซึ่งหมายถึงกลุ่มปัจจัยเสี่ยงที่เพิ่มความเสี่ยงต่อการเป็นโรคหัวใจ การอุดตันของเส้นเลือดที่ไปเลี้ยงสมอง และโรคเบาหวานนั้นกลายเป็นเรื่องปกติ เพราะคนใช้ชีวิตแบบนั่งโต๊ะกันมากขึ้น ปัจจัยเสี่ยงได้แก่ การมีไขมันรอบเอวมากเกินไป ระดับไตรกลีเซอไรด์สูง น้ำตาลในเลือดสูง หรือความดันโลหิตสูง ต่อสู้กับกลุ่มอาการอ้วนลงพุงด้วยการจัดการปัจจัยเสี่ยงที่คุณมี ออกกำลังกายและเปลี่ยนแปลงการรับประทานอาหารเพื่อลดน้ำหนักหากคุณอ้วนลงพุง จำกัดปริมาณเครื่องดื่มแอลกอฮอล์ จัดการความเครียด และปฏิบัติตามแนวทางอื่นๆ ในการใช้ชีวิตที่ดีต่อสุขภาพหัวใจ งานวิจัยล่าสุดพบว่า การอักเสบเป็นปัจจัยเสี่ยงของโรคท่อเลือดแดงและหลอดเลือดแดงแข็งที่ถูกมองข้ามอย่างร้ายแรง วิธีที่ดีที่สุดที่จะตรวจสอบการอักเสบได้ในปัจจุบันก็คือ การให้แพทย์ตรวจระดับ CRP  อาการอักเสบอาจมีสาเหตุมาจากมวลกล้ามเนื้อถูกทำลาย มะเร็ง โรคที่เกิดจากการอักเสบ (เช่นโรคไขข้ออักเสบหรือโรคลูปัส) กลุ่มอาการอ้วนลงพุง และอาการบาดเจ็บที่ผนังหลอดเลือดแดงที่มักเกิดจากคอเลสเตอรอล LDL ที่ถูกออกซิไดซ์ การสูบบุหรี่ ความดันโลหิตสูง และน้ำตาลในเลือดสูง การสูบบุหรี่เป็นปัจจัยเสี่ยงหลักที่นำไปสู่โรคหัวใจ และเป็นสาเหตุหลักของการตายที่สามารถป้องกันได้ ถ้าคุณสูบบุหรี่ ให้พยายามทำทุกอย่างเพื่อเลิกให้ได้ ปรึกษาแพทย์เกี่ยวกับโปรแกรมและยาเลิกบุหรี่ที่อาจช่วยให้คุณเลิกบุหรี่ได้ง่ายขึ้น งานวิจัยชิ้นหนึ่งพบว่า การสูบบุหรี่เป็นเวลา 2 ปีเพิ่มความเสี่ยงต่อการเสียชีวิตจากโรคหัวใจและหลอดเลือดถึง 36% การดื่มแอลกอฮอล์ในปริมาณที่เหมาะสมนั้นอาจส่งผลดีต่อหัวใจ แต่การดื่มมากเกินไปก็อาจเป็นอันตรายต่อสุขภาพหัวใจได้ ถ้าคุณเป็นผู้หญิง คุณไม่ควรดื่มเกินวันละ 1 ดริงค์ และถ้าคุณเป็นผู้ชายก็ไม่ควรเกิน 2 ดริงค์ต่อวัน (ผู้ชายที่อายุมากกว่า 65 ปีก็ควรดื่มไม่เกินวันละ 1 ดริงค์เช่นกัน) การดื่มแอลกอฮอล์มากกว่าจำนวนที่แนะนำอาจเพิ่มความเสี่ยงต่อการเป็นโรคหัวใจ ถ้าคุณมักจะหยุดตัวเองไว้ที่แค่ 1 ดริงค์ไม่ได้ ปรึกษาแพทย์เพื่อหาทางเลือก ถ้าครอบครัวของคุณมีประวัติเป็นโรคหัวใจ คุณก็ควรบอกให้แพทย์ทราบ แพทย์อาจจะแนะนำข้อปฏิบัติเพิ่มเติมเพื่อช่วยป้องกันไม่ให้คุณเป็นโรคหัวใจ และเพื่อช่วยให้คุณรักษาสุขภาพที่ดีของหัวใจและหลอดเลือดไว้ได้ ถ้าคุณน้ำหนักเกิน. การมีน้ำหนักตัวที่มากเกินไปทำให้หัวใจทำงานหนัก ซึ่งต่อมาอาจกลายเป็นสาเหตุของโรคหัวใจ คุณยิ่งมีความเสี่ยงมากขึ้นหากน้ำหนักส่วนเกินของคุณกองอยู่ที่เอว พยายามรักษาน้ำหนักที่ดีต่อสุขภาพเพื่อหลีกเลี่ยงความเจ็บป่วยที่เกิดจากน้ำหนักเกินในตอนนี้หรือในภายภาคหน้า เช็คค่าดัชนีมวลกาย (BMI) ได้ที่ การออกกำลังกายที่ใช้แรงปานกลาง 30 นาทีต่อวัน สัปดาห์ละ 5 วันจะช่วยป้องกันคุณจากโรคหัวใจได้ การสร้างนิสัยออกกำลังกายที่ดีตั้งแต่วัยหนุ่มสาวและรักษานิสัยนี้ไปตลอดชีวิตจะช่วยเพิ่มโอกาสที่คุณจะมีรูปร่างดีและได้ประโยชน์จากการออกกำลังกายเพื่อสุขภาพหัวใจ  พยายามออกกำลังกายที่ใช้แรงปานกลางครั้งละ 30 นาทีให้ได้ 5 วันต่อสัปดาห์ แต่จำไว้ว่าคุณสามารถแบ่งช่วงเวลาออกกำลังกายออกเป็นช่วงย่อยๆ ได้ตลอดทั้งวัน เช่น คุณอาจจะออกกำลังกาย 15 นาทีตอนเช้าและอีก 15 นาทีตอนกลางคืน หรือแบ่งออกเป็นช่วงละ 10 นาทีตลอดทั้งวันก็ได้ นอกจากนี้คุณอาจจะเลือกทำกิจกรรมที่ต้องใช้แรงมากๆ 25 นาที 3 วันต่อสัปดาห์ และกิจกรรมที่ต้องใช้กล้ามเนื้ออย่างหนักหน่วงในระดับปานกลางถึงสูง 2 ครั้งต่อสัปดาห์ ความเครียดทำให้หลอดเลือดแดงถูกทำลายซึ่งอาจนำไปสู่โรคหัวใจ เพราะฉะนั้นคุณจึงต้องมีเทคนิคในการจัดการกับความเครียด ลองฝึกโยคะ ฝึกการหายใจเข้าออกลึกๆ ฝึกสมาธิ หรือเทคนิคการผ่อนคลายอื่นๆ เพื่อช่วยคุณควบคุมระดับความเครียด งานวิจัยชิ้นหนึ่งพบว่า การฝึกสมาธิลดความดันโลหิตซิสโทลิกและความดันโลหิตไดแอสโทลิกได้อย่างมีประสิทธิภาพ โดยมีค่าเฉลี่ยที่ 4.7 และ 3.2 มิลลิเมตรปรอท การนอนหลับพักผ่อนไม่เพียงพออาจนำไปสู่ปัญหาสุขภาพมากมาย ทั้งโรคอ้วน ความดันโลหิตสูง และแม้แต่อาการหัวใจวาย หามาตรการเพิ่มคุณภาพการนอนของคุณเพื่อให้คุณแน่ใจได้ว่า คุณได้นอน 7–8 ชั่วโมงต่อวัน  จำกัดการบริโภคคาเฟอีนและไม่ดื่มคาเฟอีนหลังบ่ายสอง พยายามเข้านอนเวลาเดียวกันทุกคืนเพื่อควบคุมวงจรการตื่น-หลับของคุณ ออกกำลังกายสม่ำเสมอเพื่อกระตุ้นระดับเซโรโทนิน งดเว้นการดูโทรทัศน์หรือใช้โน้ตบุ๊กขณะอยู่บนเตียง
ขอเข้ารับการตรวจคัดกรองทั่วไปจากแพทย์. สอบถามเรื่องกลุ่มอาการอ้วนลงพุง. ปรึกษาแพทย์ถึงความร้ายแรงของการอักเสบ. ขอความช่วยเหลือเพื่อ เลิกบุหรี่. ขอคำแนะนำจากแพทย์เรื่องการดื่มแอลกอฮอล์ในปริมาณที่เหมาะสม. บอกให้แพทย์ทราบถึงข้อมูลอื่นๆ. ลดน้ำหนัก ออกกำลังกาย 5 วันต่อสัปดาห์ ครั้งละ 30 นาที. จัดการความเครียด. นอนหลับพักผ่อนเยอะๆ.
https://www.wikihow.com/Prevent-Heart-Disease https://www.wikihow.com/Prevent-Heart-Disease
Getting Help from Your Doctor Making Other Lifestyle Changes